8. ΠΡΟΕΔΡΙΚΟ ΔΙΑΤΑΓΜΑ υπ’ αριθ.177 της 27 Απρ./2 Μαΐου 1988 (ΦΕΚ Α΄80) Σύσταση θέσεων και κλάδων στο Υπουργείο Προεδρίας της Κυβέρνησης. ΄Εχοντας υπόψη: 1.Τις διατάξεις: α)Του άρθρ. 24 παρ.5 του Νόμ.1558/1985 «Κυβέρνηση και Κυβερνητικά ΄Οργανα»(ΦΕΚ 137/Α/ 26.7.1985) σε συνδυασμό με το άρθρ. 17 παρ. 1 του Νόμ.1320/83 «Πρόσληψη στο Δημόσιο Τομέα και άλλες διατάξεις» (ΦΕΚ 6/Α/11.1.1983), β)Της παρ.2 του άρθρ. 10 του Νόμ. 993/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των Οργανισμών Τοπικής Αυτοδιοικήσεως και των λοιπών Νομικών Προσώπων Δημοσίου Δικαίου» (ΦΕΚ 281/Α/ 21.12.1979), 2.Την αριθ.2389/13.2.86 απόφαση του Πρωθυπουργού και του Υπουργού Οικονομικών «ανάθεση αρμοδιοτήτων στον Υφυπουργό Οικονομικών» (ΦΕΚ 81/Β/86). 3.Την 113/88 γνωμοδότηση του Συμβουλίου της Επικρατείας, με πρόταση του Υπουργού Προεδρίας της Κυβέρνησης και του Υφυπουργού Οικονομικών, αποφασίζουμε: ΄Αρθρ.1.-Στο Υπουργείο Προεδρίας της Κυβέρνησης, για τις ανάγκες της Γεν. Γραμματείας Ισότητος των Φύλων, συνιστώνται 85 θέσεις μόνιμου προσωπικού, 2 θέσεις προσωπικού με σχέση εργασίας ιδιωτικού δικαίου και 2 θέσεις Ειδικών Νομικών Συνεργατών με σχέση έμμισθης εντολής. Οι θέσεις αυτές διαρθρώνονται κατά κλάδους ή ειδικότητες, όπως αναλυτικά εμφαίνονται στα επόμενα άρθρα του Δ/τος αυτού. Μόνιμο προσωπικό ΄Αρθρ.2.-1.Στον υφιστάμενο Κλάδο ΤΕΙ Βιβλιοθηκαρίων του Τομέα Δημόσιας Διοίκησης, μετονομοζόμενο σε κλάδο ΤΕ Βιβλιοθηκονόμων, μία (1) θέση. Στον Κλάδο αυτό μεταφέρεται και η μία (1) θέση που προβλέπεται στο άρθρ. 4 του Π.Δ. 144/85. 2.Σε Νέο Κλάδο ΠΕ Κοινωνικό 66 θέσεις. Στον κλάδο αυτό μεταφέρονται και οι 5 θέσεις που προβλέπονται στο άρθρ.3 του Π.Δ. 144/85. Προσόν διορισμού στον εισαγωγικό βαθμό ορίζεται πτυχίο ή δίπλωμα νομικής ή πολιτικών ή οικονομικών Επιστημών ή Κοινωνιολογίας ή Διοίκησης επιχειρήσεων ΑΕΙ της ημεδαπής ή πτυχίο ή δίπλωμα ΑΣΟΕΕ ή ΠΑΣΠΕ ή ανωτάτων Βιομηχανικών Σχολών της ημεδαπής ή ισότιμο αντίστοιχης ειδικότητας, σχολών της αλλοδαπής. Από τις θέσεις αυτές 54 κατανέμονται στις Νομαρχίες.  3.Σε νέο Κλάδο ΤΕ Κοινωνικό 11 θέσεις. 2 από τις θέσεις του Κλάδου αυτού ορίζονται θέσεις ειδικότητας Κοινωνικής εργασίας. Προσόν διορισμού στον εισαγωγικό βαθμό ορίζεται πτυχίο ή δίπλωμα διοίκησης επιχειρήσεων ή λογιστικής ΤΕΙ, ή το ομώνυμο ή αντίστοιχης ειδικότητας πτυχίο ή δίπλωμα ισότιμων σχολών της ημεδαπής ή αλλοδαπής ή ΚΑΤΕΕ ή ισότιμων σχολών της ημεδαπής ή άλλοδαπής, ή πτυχίο ή δίπλωμα της σχολής στατιστικής που λειτούργησε υπό την εποπτεία της Ανωτάτης Βιομηχανικής Σχολής Πειραιά. Ειδικότερα για τις θέσεις ειδικότητας Κοινωνινής εργασίας προσόν διορισμού στον εισαγωγικό βαθμό ορίζεται πτυχίο ή δίπλωμα Κοινωνικής Εργασίας ΤΕΙ της ημεδαπής ή ισότιμων σχολών της ημεδαπής ή αλλοδαπής ή ΚΑΤΕΕ ή ισότιμων σχολών της ημεδαπής ή αλλοδαπής. Από τις θέσεις του Κλάδου, 9 θέσεις κατανέμονται στα Επαρχεία. 4.Στον υφιστάμενο Κλάδο ΔΕ1 Δ/κού (τ. Υπηρεσίας Διοικητικού), 5 θέσεις. Στον κλάδο αυτό μεταφέρονται και 3 από τις θέσεις που προβλέπονται στο άρθρ. 5 του Π.Δ. 144/85. 5.Στον υφιστάμενο Κλάδο ΔΕ2 Δακτυλογράφων (τ. Υπηρεσίας Διοικητικού-Π.Δ.144/85 άρθρ. 1 και 154/85 ΠΥΣ,ΦΕΚ 1/Α/15.1.86) μεταφέρονται 2 από τις θέσεις που προβλέπονται στο άρθρ. 5 του Π.Δ. 144/85. 6.Στον υφιστάμενο Κλάδο ΥΕ1 ΚλητήρωνΘυρωρών Οδηγών Ανελκυστήρων (τ. Υπηρεσίας Διοικητικού), μία (1) θέση. Στις θέσεις του Κλάδου αυτού μεταφέρεται και η προβλεπόμενη μία (1) θέση από το άρθρ.6 του Π.Δ.144/85. 7.Στον υφιστάμενο Κλάδο ΥΕ2 Προσωπικού Καθαρισμού και Βοηθητικών Εργασιών (τ. Υπηρεσίας Διοικητικού), μία (1) θέση. Στις θέσεις του Κλάδου αυτού μεταφέρεται και η προβλεπόμενη μία (1) θέση από το άρθρ. 6 του Π.Δ. 144/85. Προσωπικό ιδιωτικού δικαίου. ΄Αρθρ.3.-1.2 θέσεις Ειδικού Επιστημονικού Προσωπικού. Στις θέσεις αυτές μεταφέρονται και οι προβλεπόμενες 5 θέσεις  Ειδικού Επιστημονικού Προσωπικού από το άρθρ.7 του Π.Δ. 144/85. 2.Προσόντα για την πρόσληψη και όριο ηλικίας ορίζονται τα προβλεπόμενα από την παρ.α του άρθρ. 7 του ίδιου δ/τος. Ειδικοί Νομικοί Συνεργάτες ΄Αρθρ.4.-2 θέσεις Ειδικών Νομικών Συνεργατών, με σχέση έμμισθης εντολής, για την παροχή νομικών Υπηρεσιών. Στις θέσεις αυτές προσλαμβάνονται Δικηγόροι ως Ειδικοί Νομικοί Συνεργάτες.  (Αντί για τη σελ.52,205 (β) Σελ. 52,205(γ) Τεύχος 1316 Σελ. 95 Ισότητα των δύο φύλων 1.Γ.στ.8 